[{"text_idx": "#000007", "text": "RhyngwladolYour countryGlobal eventsFunding and feesEnglish language requirementsEnglish language programmesFoundation and pre-master's programmesEuropean ExchangeStudy abroad in CardiffGraduate visa routeVisit usProspectusContact usCareer support for international students"}, {"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000026", "text": "Sut mae \u2018Model Caerdydd\u2019 yn mynd i\u2019r afael a\u0302 thrais yn yr Unol Daleithiau"}, {"text_idx": "#000027", "text": "Mae saethu torfol diweddar ym Milwaukee wedi lladd chwech o bobl. Mae\u2019r Athro Jonathan Shepherd yn adnabod y ddinas hon yn yr UDA yn dda: mae un o\u2019i maestrefi, West Allis, eisoes wedi mabwysiadu \u2018Model Caerdydd\u2019 er mwyn mynd i\u2019r afael a\u0302 thrais. Mae\u2019r Athro Shepherd yn gobeithio y bydd y digwyddiad erchyll yn sbarduno maer y ddinas, Maer Barrett, i gyflymu rhaglenni atal trais a gweithredu Model Caerdydd ar draws y ddinas, gan roi Bwrdd Atal Trais wrth ei wraidd. Mabwysiadwyd y Model yn genedlaethol \u2013 ond mae sylfaenydd Grw\u0302p Ymchwilio i Drais Prifysgol Caerdydd yn dadlau bod angen i feiri dinas ei weithredu nawr. Yma, mae\u2019n myfyrio ar daith y Model o\u2019i astudiaethau PhD ei hun i strydoedd rhai o ddinasoedd mwyaf treisgar America."}, {"text_idx": "#000028", "text": "\u201cPrin y gwnes i ddychmygu y byddai anfon ein gwerthusiad cyhoeddedig o strategaeth atal trais newydd i ychydig o gannoedd o droseddegwyr o gwmpas y byd yn gam hanfodol tuag at ei fabwysiadu yn ffurfiol yn yr Unol Daleithiau."}, {"text_idx": "#000029", "text": "Mae\u2019r strategaeth newydd hon, a gychwynnwyd ac a ddatblygwyd yng Nghaerdydd gan bartneriaeth a gadeiriwyd gennyf am 20 mlynedd o Orffennaf 1997, yn seiliedig ar y darganfyddiad yn fy astudiaethau PhD ac wedi hynny, nad yw\u2019r rhan fwyaf o drais sy\u2019n arwain at driniaeth frys mewn ysbyty yn hysbys i\u2019r heddlu. Mae Model Caerdydd yn cynnwys casglu gwybodaeth mewn adrannau brys, ei gwneud yn ddienw, ei rhannu a\u2019i defnyddio er mwyn atal trais. Mae\u2019r wybodaeth hon yn cynnwys lleoliadau cywir ar gyfer trais, amseroedd, arfau a nodweddion ymosodwyr."}, {"text_idx": "#000030", "text": "Moelodd un o dderbynwyr y gwerthusiad hwn, Robert Boruch, ei glustiau, Robert oedd yr athro yn ysgol Wharton ym Mhrifysgol Pennsylvania ac yn eiriolwr dros bolisi ar sail tystiolaeth, ac yn anfonodd y papur at un o\u2019i gyn-fyfyrwyr graddedig, Laura Leviton, a oedd ar y pryd hwnnw yn Sefydliad Robert Wood Johnson (RWJS), y corff dyngarol mwyaf yn yr Unol Daleithiau sy\u2019n canolbwyntio\u2019n llwyr ar iechyd. Ar o\u0302l ymgynghori, gan gynnwys gyda Tom Simon a Curtis Florence, fy ngyd-awduron yn asiantaeth iechyd cyhoeddus ffederal yr Unol Daleithiau, y Canolfannau ar gyfer Rheoli ac Atal Clefydau (CDC), daeth Dr Leviton ar ymweliad i Gaerdydd i ddarganfod mwy am y Model. Cafwyd grant sylweddol wedyn, a ariannodd ddyblygu a gwerthusiad proses o\u2019r Model yn Atlanta a Philadelphia."}, {"text_idx": "#000031", "text": "Ar hyd y ffordd, ariannwyd canolfan ymchwilio i anafiadau\u2019r CDC ym Milwaukee, Wisconsin, gan Biwro Cynorthwyo Cyfiawnder yr UDA i efelychu\u2019r Model yno.\nDilynodd llawer o ddarlithoedd a gweithdai yn y dinasoedd hyn wedyn. Roeddwn eisoes wedi\u2019i gyflwyno yn y CDC, gan gyfuno ymweliadau a\u0302 chyfarfodydd Cymdeithas Troseddeg America lle y gwnes i gyflwyno ymchwil fy nhi\u0302m. Cyhoeddwyd ein dadansoddiad cost a budd yn ystod y cyfnod hwn; roedd yn amlwg bod yr arbedion cost gan iechyd, y system gyfiawnder a\u2019r awdurdodau lleol sy\u2019n gysylltiedig a\u0302\u2019r trais a gaiff ei atal yn drech o lawer na chostau gweithredu a chynnal y Model. Yn fwyaf pwysig, wrth gwrs, i ddinasyddion a\u2019u teuluoedd mae\u2019r poen, y dioddefaint a\u2019r golled sy\u2019n cael ei osgoi\u2019n enfawr."}, {"text_idx": "#000032", "text": "Yr Athro Shepherd yn Philadelphia"}, {"text_idx": "#000033", "text": "Roedd dyblygu\u2019r model yn nodi materion sy\u2019n benodol i\u2019r UDA. a all ddylanwadu ar ei weithredu. Er enghraifft, er bod Caerdydd, Dinas gydag oddeutu hanner miliwn o bobl, yn cael ei gwasanaethu gan un adran achosion brys yn unig, mae gan ddinas o faint tebyg yn yr Unol Daleithiau nifer o Adrannau Brys. Gyda lwc, fodd bynnag, mae\u2019r broses o weithredu\u2019r Model yn Llundain yn cynnwys casglu data mewn 29 o adrannau achosion brys ac roedd ti\u0302m SafeStats Awdurdod Llundain Fwyaf wedi datblygu ffordd o gyfuno a dadansoddi data o nifer o safleoedd. Dyma ateb a gafodd ei deilwra bron ar gyfer yr Unol Daleithiau."}, {"text_idx": "#000034", "text": "Mater arall oedd yr arweiniad ar rannu gwybodaeth a gasglwyd mewn ysbytai, hyd yn oed gwybodaeth wedi\u2019i dadbersonoleiddio megis yr hyn sy\u2019n allweddol i Fodel Caerdydd, gyda\u2019r heddlu a llywodraethau trefol. Yn y DU, roedd hyn wedi cael ei ystyried a\u2019i gymeradwyo gan gomisiynwyr gwybodaeth y DU a chafodd data Model Caerdydd ei godio ar o\u0302l hynny gan GIG digidol. Roedd angen arweiniad a sicrwydd tebyg yn yr Unol Daleithiau."}, {"text_idx": "#000035", "text": "Cyflwynwyd y rhain pan gyhoeddwyd pecyn Model Caerdydd yn yr hydref yn 2017. Mae hyn yn cynnwys canllawiau i ddinasoedd y DU ar sefydlu\u2019r Model, a chanllawiau i ysbytai a chyrff gorfodi\u2019r gyfraith, ystyriaethau technegol ac ariannol cyfreithiol, meithrin partneriaethau, cysylltiadau allanol a chysylltiadau a\u0302\u2019r cyfryngau a \u201crhestr wirio parodrwydd\u201d ar gyfer dinasoedd ac asiantaethau perthnasol. Yn ei gyflwyniad, mae Cyfarwyddwr CDC James Mercy yn ysgrifennu \u201cRydym yn eich annog i ddefnyddio\u2019r deunyddiau hyn i greu partneriaeth eang i atal trais yn eich cymuned\u201d."}, {"text_idx": "#000036", "text": "Rhoddwyd rhagor o grantiau yn yr Unol Daleithiau i gefnogi gweithredu Model Caerdydd, gan gynnwys ei gymhwyso i fapio gorddosau o gyffuriau nad yw asiantaethau heblaw iechyd yn gwybod amdanynt. Ar ddiwedd 2019 ariannodd CDC astudiaeth arall o hwyluso a rhwystro dylanwadau ar weithrediad."}, {"text_idx": "#000037", "text": "Mae\u2019r angen am y model a\u2019i berthnasedd wedi cael hwb yn yr Unol Daleithiau gan astudiaeth ddiweddar sy\u2019n dangos nad yw bron i 90% o drais sy\u2019n arwain at driniaeth frys yn yr ysbyty yn nhalaith Georgia yn hysbys i\u2019r heddlu yno, dyma gyfran uwch o lawer nag yng Nghymru a Lloegr yn o\u0302l Arolygon Troseddu olynol."}, {"text_idx": "#000038", "text": "Fel yn y DU, mae\u2019r straeon am atal trais a gyflawnir drwy\u2019r model yr un mor gymhellol a\u0302\u2019r data. Yn West Allis, un o faestrefi Milwaukee, roedd data Model Caerdydd yn nodi ysgol lle y ceir llawer o blant sy\u2019n dioddef o niwed treisgar \u2013 ysgol nad oes modd ei hadnabod o unrhyw ffynhonnell arall o wybodaeth. Yn Atlanta, dangosodd data Model Caerdydd fod canolfan siopa, gorsaf petrol a hostel gyllideb lle y ceir cryn dipyn o drais difrifol, gan alluogi asiantaethau yno i recriwtio rheolwyr o\u2019r lleoliadau hyn i bartneriaeth model Caerdydd."}, {"text_idx": "#000040", "text": "Nid oes unman lle mae\u2019r fath gweithio mewn silos a\u2019r angen am atebolrwydd yn fwy amlwg nag ym maes plismona yn yr Unol Daleithiau lle y ceir 18,000 o adrannau heddlu, rhai gydag ychydig o swyddogion yn unig, ac mae\u2019n bosibl nad ymddiriedir ynddynt ac nas gwelir fel rhai dilys, Argymhellodd Adroddiad a gychwynnwyd gan yr Arlywydd Obama yn 2015 \u201cy dylai asiantaethau gorfodi\u2019r gyfraith ddefnyddio ymagweddau timau amlddisgyblaethol, cymunedol ar gyfer cynllunio, gweithredu ac ymateb.\u201d Fel yr wyf i a Steve Sumner yn CDC wedi ysgrifennu, mae Model Caerdydd yn darparu glasbrint ar gyfer gwaith ti\u0302m."}, {"text_idx": "#000041", "text": "Wrth ysgrifennu hwn ar ddesg yn y Sefydliad Ymchwilio i Droseddau a Diogelwch mae delwedd yn dod i\u2019r meddwl o\u2019r arwydd ar ddrws bwyty yn Atlanta, \u201cCinio Caerdydd\u201d, gan gyfeirio\u2019r heddlu, swyddogion iechyd a gweithredwyr llywodraeth leol i\u2019w swper ar o\u0302l diwrnod o weithdai."}, {"text_idx": "#000042", "text": "I mi er hynny, roedd yn arwydd bod Model Caerdydd wedi troi\u2019n un o allforion Cymru mewn gwirionedd.\u201d"}, {"text_idx": "#000045", "text": "Mynd i\u2019r afael a\u0302 heriau yfory\nMeithrin byd ymchwil ond a fydd yn aros yma? Sicrhau dyfodol disglair i ffiseg yn ne Cymru\nGalw arbenigwyr Lled-ddargludyddion Cyfansawdd y dyfodol\nCASPER Shield \u2013 seiberddiogelwch \u2018canfod ac amddiffyn\u2019 mewn Cartrefi Clyfar\nArloesi yn ystod dirywiad: y cymorth sydd ar gael i fusnesau bach a chanolig"}, {"text_idx": "#000051", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]